《寿见复六十》
明代·李如一

数载列冠裳，朱颜鬓未霜。门多长者辙，酒共少年场。

有子能不朽，随兄尚雁行。百年行乐健，秋月药栏香。

作者简介：（1557—1630）明常州府江阴人，本名鹗翀，后以字行，更字贯之。诸生，多识古文奇字，早谢举业，家世力耕。好购书，积书日益，仿宋晁氏、尤氏目录，自为铨次，发凡起例。补阙正讹，校雠同异，虽病不辍，尝助钱谦益撰《明史》。